416 
MEMORIAS CIENTIFICAS I LITER ARIAS 
adon Garcia de la prison e que echasen a] padre del regno. 
E assi lo fizieron compecaron guerra contra el padre et echa- 
ron lo dela tierra e sacaron asu fijo dela prison, e el rey don 
Alfonso fuyo aYsturias e puso se en vna villa que le dizen 
Eoydos et malsu grado obo dedar el regno a su fijo don Gar- 
cia e otorgo gelo ante sus fijos e a u ante ricos homines e sus 
conseios. Despues el rey don Alfonso fue aSantiago e ala 
tornada rogo asu fijo que le diesse poder que yria sobre mo- 
ros, e otorgo gelo e diole poder e fue priso e mato muchos 
moros e torno con ganancia aCamora. Ecomobien comenco 
assi bien fino, e maguer vincio alos estraynnos asu fijo non 
pudo, e alii enfermo e fino e fue enterrado en Astorgae des- 
pues fue lebado dende aSanta Maria deObiedo e fue alii en- 
terrado con su muller dona Ximena, e fino est rey don Al- 
fonso enel aynno (1) que andaba la era e IX°XLII. 
DEL KEY DON GARCIA FIJO DEL REY DON ALFONSO 
Muerto el rey don Alfonso regno su fijo el rey don Garcia 
empues la muert desu padre III aynnos. Este guerrero en 
estos III aynnos con los moros e fizo les grant daynno, e 
vincio al rey Daxoles que era rey delos arabes e priso lo 
con otros muchos, e ribo con grant ganancia a vn logar que 
es dito Terrablo, e de ally fue ado Xerez e torno alos suyos 
e fino este rey don Garcia enel aynno que andaba la era en 
IX C XLY e fue enterrado en Obiedo con los suyos. 
DEL REY DON ORDUYNO FIJO DEL REY DON ALFONSO 
Despues que el rey don Garcia fue muerto sin fijos, regno 
su hermano don Orduyno et enpeco aregnar enel aynno que 
andaba la era en. IX C XLV e regno VIII aynnos VI meses. 
Item el rey don Alfonso su padre avia lo adelantado en su 
(1) Ms. B. N. dice: en el ayuno, esta expresion esta intercalada. 
